《次渠仅老韵四首 其四》
宋代·周行己

忧患功名晚，尘劳岁月侵。愁来无与语，老去独伤心。

不复周公梦，宁须季子金。题诗凭遣兴，情极恐言深。

作者简介：温州永嘉人，字恭叔，号浮沚。哲宗元祐六年进士。师事程颐。徽宗崇宁中，官至太学博士。后为齐州教授，发明中庸之旨，邑人始知有伊洛之学。大观三年，罢归，筑浮沚书院以讲学。宣和中，除秘书省正字。有《浮沚集》。